Γνωμοδότηση της Ευρωπαϊκής Επιτροπής των Περιφερειών με θέμα «Προς οδικές μεταφορές μηδενικών εκπομπών: ανάπτυξη υποδομών εναλλακτικών καυσίμων και ενίσχυση των προτύπων επιδόσεων για τις εκπομπές CO2»

(2022/C 270/07)

Εισηγητής: Adrian TEBAN (RO/EPP), δήμαρχος Κουτζίρ, Επαρχία Άλμπα Έγγραφα αναφοράς: Πρόταση κανονισμού του Ευρωπαϊκού Κοινοβουλίου και του Συμβουλίου για την ανάπτυξη υποδομών εναλλακτικών καυσίμων και για την κατάργηση της οδηγίας 2014/94/EE του Ευρωπαϊκού Κοινοβουλίου και του Συμβουλίου COM(2021) 559 final Κανονισμός του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ) 2019/631 όσον αφορά την ενίσχυση των προτύπων επιδόσεων για τις εκπομπές CO2 από τα καινούργια επιβατικά αυτοκίνητα και από τα καινούργια ελαφρά επαγγελματικά οχήματα, σύμφωνα με την αυξημένη κλιματική φιλοδοξία της Ένωσης COM(2021) 556 final Ανακοίνωση της Επιτροπής προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών — Στρατηγικό σχέδιο ανάπτυξης για τον καθορισμό ενός συνόλου συμπληρωματικών μέτρων υπέρ της ταχείας ανάπτυξης υποδομών εναλλακτικών καυσίμων COM(2021) 560 final

I. ΣΥΝΙΣΤΩΜΕΝΕΣ ΤΡΟΠΟΛΟΓΙΕΣ

Κανονισμός του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ) 2019/631 όσον αφορά την ενίσχυση των προτύπων επιδόσεων για τις εκπομπές CO2 από τα καινούργια επιβατικά αυτοκίνητα και από τα καινούργια ελαφρά επαγγελματικά οχήματα, σύμφωνα με την αυξημένη κλιματική φιλοδοξία της Ένωσης

COM(2021) 556 final

Τροπολογία 1

Αιτιολογική σκέψη 9

Κείμενο που προτείνει η Ευρωπαϊκή Επιτροπή Τροπολογία της ΕτΠ (9) […] Τα ενισχυμένα πρότυπα μείωσης των εκπομπών CO2 είναι τεχνολογικά ουδέτερα όσον αφορά την επίτευξη των στόχων που θέτουν σε επίπεδο συνολικού στόλου. Υπάρχουν και παραμένουν διαθέσιμες διάφορες τεχνολογίες για την επίτευξη του στόχου μηδενικών εκπομπών για το σύνολο του στόλου. Στα οχήματα μηδενικών εκπομπών περιλαμβάνονται επί του παρόντος ηλεκτρικά οχήματα με συσσωρευτή, οχήματα με κυψέλες καυσίμου και άλλα υδρογονοκίνητα οχήματα, ενώ συνεχίζεται η τεχνολογική καινοτομία. Τα οχήματα μηδενικών και χαμηλών εκπομπών, στα οποία περιλαμβάνονται επίσης υβριδικά ηλεκτρικά οχήματα ικανοποιητικών επιδόσεων με ρευματολήπτη, μπορούν να συνεχίσουν να διαδραματίζουν ρόλο στην πορεία μετάβασης. (9) […] Τα ενισχυμένα πρότυπα μείωσης των εκπομπών CO2 είναι τεχνολογικά ουδέτερα όσον αφορά την επίτευξη των στόχων που θέτουν σε επίπεδο συνολικού στόλου μόνον εάν λαμβάνουν υπόψη τις εκπομπές CO2 του καυσίμου που χρησιμοποιούν –συμπεριλαμβανομένων των εκπομπών που εκλύονται κατά την παραγωγή του . Υπάρχουν και παραμένουν διαθέσιμες διάφορες τεχνολογίες για την επίτευξη του στόχου μηδενικών εκπομπών για το σύνολο του στόλου. Στα οχήματα μηδενικών εκπομπών περιλαμβάνονται επί του παρόντος ηλεκτρικά οχήματα με συσσωρευτή, οχήματα με κυψέλες καυσίμου και άλλα υδρογονοκίνητα οχήματα, ενώ συνεχίζεται η τεχνολογική καινοτομία. Τα οχήματα μηδενικών και χαμηλών εκπομπών, στα οποία περιλαμβάνονται επίσης υβριδικά ηλεκτρικά οχήματα ικανοποιητικών επιδόσεων με ρευματολήπτη και οχήματα κινούμενα με συνθετικά καύσιμα που παράγονται από ανανεώσιμες πηγές ενέργειας, με προηγμένα βιοκαύσιμα και με βιοαέριο, μπορούν να συνεχίσουν να διαδραματίζουν ρόλο στην πορεία μετάβασης.

Αιτιολογία

Τα οχήματα και τα καύσιμα χαμηλών εκπομπών, όπως τα προηγμένα βιοκαύσιμα, πρέπει να εξετάζονται σε περιφερειακό πλαίσιο όπου είναι δύσκολο να αναπτυχθούν ηλεκτρικά οχήματα μηδενικών εκπομπών. Βλέπε τροπολογία παρακάτω.

Τροπολογία 2

Πρόταση για νέα αιτιολογική σκέψη μετά την αιτιολογική σκέψη 9

Κείμενο που προτείνει η Ευρωπαϊκή Επιτροπή Τροπολογία της ΕτΠ (9α) Τα ιδιαίτερα χαρακτηριστικά των περιφερειών (όπως η γεωγραφική θέση και οι κλιματικές συνθήκες) μπορεί να δυσχεράνουν τον πλήρη εξηλεκτρισμό των αυτοκινήτων και των ελαφρών οχημάτων οδικών μεταφορών. Σε αυτές τις περιφέρειες, τα οχήματα που καταναλώνουν συνθετικά καύσιμα που παράγονται από ανανεώσιμες πηγές ενέργειας ή βιοκαύσιμα και τα υβριδικά οχήματα, μολονότι δεν πληρούν τον ορισμό των μηδενικών εκπομπών καυσαερίων, θα μπορούσαν να έχουν ευνοϊκότερες και ελαστικότερες συνολικές επιδόσεις όσον αφορά τις εκπομπές CO2 από ό,τι τα οχήματα μηδενικών εκπομπών στην εξάτμιση και, ως εκ τούτου, δεν θα πρέπει να αποκλείονται από την ενιαία αγορά από το 2035 και μετά. Ως εκ τούτου, η Ευρωπαϊκή Επιτροπή θα πρέπει να αναζητήσει τη δυνατότητα να ληφθούν υπόψη τα υβριδικά οχήματα και τα οχήματα που καταναλώνουν συνθετικά καύσιμα που παράγονται από ανανεώσιμες πηγές ενέργειας ή βιοκαύσιμα κατά τον καθορισμό των στόχων για το σύνολο του στόλου οχημάτων, τους οποίους πρέπει να επιτύχουν οι κατασκευαστές οχημάτων σε εύθετο χρόνο προτού τεθούν σε ισχύ οι εν λόγω στόχοι . Για τις εν λόγω περιφέρειες, θα πρέπει να παρασχεθεί ειδική καθοδήγηση σχετικά με το πώς μπορεί να επιτευχθεί η κλιματικά ουδέτερη κινητικότητα. Επιπλέον, θα πρέπει να χορηγηθεί στις εν λόγω περιφέρειες στοχευμένη στήριξη από τα διάφορα ταμεία της ΕΕ.

Αιτιολογία

Οι περιφέρειες στις οποίες οι γεωγραφικές ή οι κλιματικές συνθήκες δυσχεραίνουν τον πλήρη εξηλεκτρισμό των οχημάτων οδικών μεταφορών θα πρέπει να στηριχθούν.

Τροπολογία 3

Αιτιολογική σκέψη 11

Κείμενο που προτείνει η Ευρωπαϊκή Επιτροπή Τροπολογία της ΕτΠ (11) Οι στόχοι στα αναθεωρημένα πρότυπα επιδόσεων για τις εκπομπές CO2 θα πρέπει να συνοδευτούν από μια ευρωπαϊκή στρατηγική για την αντιμετώπιση των προκλήσεων που θέτει η κλιμάκωση της κατασκευής οχημάτων μηδενικών εκπομπών και συναφών τεχνολογιών, καθώς και η ανάγκη αναβάθμισης των δεξιοτήτων και επανειδίκευσης των εργαζομένων στον τομέα και η οικονομική διαφοροποίηση και ο αναπροσανατολισμός των δραστηριοτήτων. Κατά περίπτωση, θα πρέπει να εξετάζεται το ενδεχόμενο παροχής χρηματοδοτικής στήριξης σε επίπεδο ΕΕ και κρατών μελών για την προσέλκυση ιδιωτικών επενδύσεων, μεταξύ άλλων μέσω του Ευρωπαϊκού Κοινωνικού Ταμείου+, του Ταμείου Δίκαιης Μετάβασης , του Ταμείου Καινοτομίας, του μηχανισμού ανάκαμψης και ανθεκτικότητας και άλλων μέσων του πολυετούς δημοσιονομικού πλαισίου και του μέσου «NextGenerationEU», σύμφωνα με τους κανόνες για τις κρατικές ενισχύσεις. Οι αναθεωρημένοι κανόνες για τις κρατικές ενισχύσεις στους τομείς του περιβάλλοντος και της ενέργειας θα δώσουν τη δυνατότητα στα κράτη μέλη να στηρίξουν τις επιχειρήσεις ώστε να απαλλάξουν τις παραγωγικές διαδικασίες τους από τις ανθρακούχες εκπομπές και να υιοθετήσουν πιο οικολογικές τεχνολογίες στο πλαίσιο της νέας βιομηχανικής στρατηγικής. (11) Οι στόχοι στα αναθεωρημένα πρότυπα επιδόσεων για τις εκπομπές CO2 θα πρέπει να συνοδευτούν από έναν ευρωπαϊκό μηχανισμό για τη δίκαιη μετάβαση του τομέα της αυτοκινητοβιομηχανίας και των αυτοκινητοπαραγωγών περιφερειών για την αντιμετώπιση των προκλήσεων που θέτουν η κλιμάκωση της κατασκευής οχημάτων μηδενικών εκπομπών, η οικολογική μετάβαση του τομέα της αυτοκινητοβιομηχανίας, του εφοδιαστικού τομέα της και των συναφών τεχνολογιών, καθώς και η ανάγκη αναβάθμισης των δεξιοτήτων και επανειδίκευσης των εργαζομένων στον τομέα και η οικονομική διαφοροποίηση και ο αναπροσανατολισμός των δραστηριοτήτων. Αυτός ο ευρωπαϊκός μηχανισμός για τη δίκαιη μετάβαση του τομέα της αυτοκινητοβιομηχανίας και των αυτοκινητοπαραγωγών περιφερειών πρέπει να παρέχει χρηματοδοτική στήριξη σε επίπεδο ΕΕ μέσω συντονισμένης χρήσης κονδυλίων όπως το Κοινωνικό Ταμείο για το Κλίμα, το Ευρωπαϊκό Κοινωνικό Ταμείο+, το Ταμείο Δίκαιης Μετάβασης, το Ταμείο Καινοτομίας, ο μηχανισμός ανάκαμψης και ανθεκτικότητας και άλλα μέσα του πολυετούς δημοσιονομικού πλαισίου και του μέσου «NextGenerationEU» ή το καθεστώς δίκαιης μετάβασης στο πλαίσιο του InvestEU , σύμφωνα με τους κανόνες για τις κρατικές ενισχύσεις, και με τη συμπλήρωση με προγράμματα στα κράτη μέλη . Οι αναθεωρημένοι κανόνες για τις κρατικές ενισχύσεις στους τομείς του περιβάλλοντος και της ενέργειας θα δώσουν τη δυνατότητα στα κράτη μέλη να στηρίξουν τις επιχειρήσεις ώστε να απαλλάξουν τις παραγωγικές διαδικασίες τους από τις ανθρακούχες εκπομπές και να υιοθετήσουν πιο οικολογικές τεχνολογίες στο πλαίσιο της νέας βιομηχανικής στρατηγικής.

Αιτιολογία

Μια νομοθετική πρόταση με τόσο εκτεταμένες επιπτώσεις για τους εργαζομένους, τη βιομηχανία και τις περιφέρειες πρέπει να προβλέπει έναν συγκεκριμένο «Μηχανισμό Δίκαιης Μετάβασης» για την ευρωπαϊκή αυτοκινητοβιομηχανία και την εφοδιαστική βιομηχανία, καθώς και για τις περιφέρειες στις οποίες αυτές είναι εγκατεστημένες. Ο αντίκτυπος θα γίνει αισθητός κυρίως σε περιφερειακό επίπεδο, όπου θα πρέπει να πραγματοποιηθεί ανανέωση των δεξιοτήτων σε συνεργασία με τη βιομηχανία. Ένας τέτοιος μηχανισμός πρέπει να συμπεριλαμβάνει το σύνολο του τομέα της αυτοκινητοβιομηχανίας και πρέπει να βασίζεται σε δεδομένα που χαρτογραφούν με σαφήνεια τον εδαφικό αντίκτυπο της νομοθεσίας.

Η τροπολογία αυτή συνδέεται με τις τροπολογίες 4 και 6.

Τροπολογία 4

Αιτιολογική σκέψη 24

Κείμενο που προτείνει η Ευρωπαϊκή Επιτροπή Τροπολογία της ΕτΠ (24) Η δυνατότητα απόδοσης των εσόδων από το τίμημα υπέρβασης εκπομπών σε συγκεκριμένο ταμείο ή σε σχετικό πρόγραμμα αξιολογήθηκε όπως απαιτείται σύμφωνα με το άρθρο 15 παράγραφος 5 του κανονισμού (ΕΕ) 2019/631 και το συμπέρασμα ήταν ότι αυτό θα αύξανε σημαντικά τον διοικητικό φόρτο, ενώ δεν θα ωφελούσε άμεσα την αυτοκινητοβιομηχανία κατά τη διαδικασία μετάβασής της. Ως εκ τούτου, τα έσοδα από το τίμημα υπέρβασης εκπομπών πρέπει να εξακολουθήσουν να θεωρούνται έσοδα για τον γενικό προϋπολογισμό της Ένωσης σύμφωνα με το άρθρο 8 παράγραφος 4 του κανονισμού (ΕΕ) 2019/631. (24) Η δυνατότητα απόδοσης των εσόδων από το τίμημα υπέρβασης εκπομπών σε συγκεκριμένο ταμείο ή σε σχετικό πρόγραμμα αξιολογήθηκε όπως απαιτείται σύμφωνα με το άρθρο 15 παράγραφος 5 του κανονισμού (ΕΕ) 2019/631 και το συμπέρασμα ήταν ότι αυτό θα αύξανε σημαντικά τον διοικητικό φόρτο, ενώ δεν θα ωφελούσε άμεσα την αυτοκινητοβιομηχανία κατά τη διαδικασία μετάβασής της. Ως εκ τούτου, τα έσοδα από το τίμημα υπέρβασης εκπομπών πρέπει να εξακολουθήσουν να θεωρούνται έσοδα για τον γενικό προϋπολογισμό της Ένωσης σύμφωνα με το άρθρο 8 παράγραφος 4 του κανονισμού (ΕΕ) 2019/631. Ωστόσο, ένας «ευρωπαϊκός μηχανισμός για μια δίκαιη μετάβαση του τομέα της αυτοκινητοβιομηχανίας και των αυτοκινητοπαραγωγών περιφερειών» πρέπει να παρέχει στοχευμένη χρηματοδότηση στις περιφέρειες από τα υφιστάμενα ταμεία (όπως αναφέρεται στην αιτιολογική σκέψη 11), βάσει αναλυτικής χαρτογράφησης της τοπικής επίδρασης της εν λόγω νομοθεσίας. Η ενδιάμεση αξιολόγηση του πολυετούς δημοσιονομικού πλαισίου θα εξετάσει κατά προτεραιότητα την προοπτική συγκέντρωσης των διαθέσιμων πόρων από τις προαναφερθείσες πηγές στον «ευρωπαϊκό μηχανισμό για μια δίκαιη μετάβαση του τομέα της αυτοκινητοβιομηχανίας και των αυτοκινητοπαραγωγών περιφερειών».

Αιτιολογία

Ένας «ευρωπαϊκός μηχανισμός για μια δίκαιη μετάβαση του τομέα της αυτοκινητοβιομηχανίας και των αυτοκινητοπαραγωγών περιφερειών» είναι απαραίτητος για τη στήριξη του εφοδιαστικού τομέα της αυτοκινητοβιομηχανίας, ο οποίος αποτελεί σημαντικό οικονομικό τομέα σε πολλές ευρωπαϊκές περιφέρειες. Ενώ οι κατασκευαστές πρωτότυπου εξοπλισμού (ΚΠΕ) μπορεί να είναι καλύτερα προετοιμασμένοι για τις επικείμενες αλλαγές, ο συνολικός κλάδος της εφοδιαστικής αλυσίδας, που αποτελείται κυρίως από ΜΜΕ, ενδέχεται να μην διαθέτει τις στρατηγικές και εσωτερικές οικονομικές ικανότητες για να προσαρμόσει τις δεξιότητες και την παραγωγή του στις αλλαγές που συντελούνται στην αξιακή αλυσίδα της αυτοκινητοβιομηχανίας. Ενδεχομένως να χρειαστούν πρόσθετα κονδύλια για το Ταμείο Δίκαιης Μετάβασης (ΤΔΜ) σε σύγκριση με το ποσό των 17,5 δισεκατομμυρίων ευρώ που έχει συμφωνηθεί επί του παρόντος, προκειμένου το ΤΔΜ να αντιμετωπίσει επαρκώς τις ριζικές αλλαγές που θα επιφέρει η δέσμη προσαρμογής στον στόχο του 55 % (δέσμη «Fit for 55»).

Η τροπολογία αυτή συνδέεται με τις τροπολογίες 3 και 6.

Τροπολογία 5

Άρθρο 1 σημείο 9

Κείμενο που προτείνει η Ευρωπαϊκή Επιτροπή Τροπολογία της ΕτΠ 9) παρεμβάλλεται το ακόλουθο άρθρο 14α: «Άρθρο 14α Έκθεση προόδου Έως τις 31 Δεκεμβρίου 2025 και στη συνέχεια ανά διετία, η Επιτροπή υποβάλλει έκθεση σχετικά με την πρόοδο όσον αφορά την πορεία προς την οδική κινητικότητα μηδενικών εκπομπών. Ειδικότερα, η έκθεση παρακολουθεί και αξιολογεί την ανάγκη λήψης πιθανών πρόσθετων μέτρων για τη διευκόλυνση της μετάβασης, μεταξύ άλλων με χρηματοδοτικά μέσα. 9) παρεμβάλλεται το ακόλουθο άρθρο 14α: «Άρθρο 14α Έκθεση προόδου Έως τις 31 Δεκεμβρίου 2023 και στη συνέχεια ανά διετία, η Επιτροπή υποβάλλει έκθεση σχετικά με την πρόοδο όσον αφορά την πορεία προς την οδική κινητικότητα μηδενικών εκπομπών. Ειδικότερα, η έκθεση παρακολουθεί και αξιολογεί την ανάγκη λήψης πιθανών πρόσθετων μέτρων για τη διευκόλυνση της μετάβασης, μεταξύ άλλων με χρηματοδοτικά μέσα. Αυτή η αξιολόγηση βασίζεται σε εκτίμηση εδαφικού αντικτύπου η οποία προσδιορίζει σε επίπεδο NUTS 2 τις προκλήσεις για κάθε περιφέρεια και τον τρόπο μετριασμού των κινδύνων που συνδέονται με αυτές τις προκλήσεις. Κατά την κατάρτιση της έκθεσης, η Επιτροπή λαμβάνει υπόψη όλους τους παράγοντες που συμβάλλουν σε μια οικονομικά αποδοτική πρόοδο προς την επίτευξη της κλιματικής ουδετερότητας έως το 2050. Αυτοί περιλαμβάνουν την ανάπτυξη οχημάτων μηδενικών και χαμηλών εκπομπών, την πρόοδο όσον αφορά την επίτευξη των στόχων για την ανάπτυξη υποδομών επαναφόρτισης και ανεφοδιασμού, όπως απαιτείται σύμφωνα με τον κανονισμό για τις υποδομές εναλλακτικών καυσίμων, τη δυνητική συμβολή των τεχνολογιών καινοτομίας και των βιώσιμων εναλλακτικών καυσίμων στην επίτευξη κλιματικά ουδέτερης κινητικότητας, τον αντίκτυπο στους καταναλωτές, την πρόοδο στον κοινωνικό διάλογο, καθώς και πτυχές για την περαιτέρω διευκόλυνση μιας οικονομικά βιώσιμης και κοινωνικά δίκαιης μετάβασης προς την οδική κινητικότητα μηδενικών εκπομπών.»· Κατά την κατάρτιση της έκθεσης, η Επιτροπή λαμβάνει υπόψη όλους τους παράγοντες που συμβάλλουν σε μια οικονομικά αποδοτική πρόοδο προς την επίτευξη της κλιματικής ουδετερότητας έως το 2050. Αυτοί περιλαμβάνουν την ανάπτυξη οχημάτων μηδενικών και χαμηλών εκπομπών, την πρόοδο όσον αφορά την επίτευξη των στόχων για την ανάπτυξη υποδομών επαναφόρτισης και ανεφοδιασμού, όπως απαιτείται σύμφωνα με τον κανονισμό για τις υποδομές εναλλακτικών καυσίμων, τη δυνητική συμβολή των τεχνολογιών καινοτομίας και των βιώσιμων εναλλακτικών καυσίμων στην επίτευξη κλιματικά ουδέτερης κινητικότητας, την πρόοδο και τον αντίκτυπο σε περιφερειακό επίπεδο (NUTS II), τον αντίκτυπο στους καταναλωτές —συμπεριλαμβανομένων των καταναλωτών από τις ευάλωτες ομάδες του πληθυσμού— , την πρόοδο στον κοινωνικό διάλογο, καθώς και πτυχές για την περαιτέρω διευκόλυνση μιας οικονομικά βιώσιμης και κοινωνικά δίκαιης μετάβασης προς την οδική κινητικότητα μηδενικών εκπομπών.»·

Αιτιολογία

Ο αντίκτυπος της νομοθεσίας θα γίνει αισθητός κυρίως σε περιφερειακό επίπεδο και η Επιτροπή θα πρέπει να εξετάσει, μέσω λεπτομερούς χαρτογράφησης του εδαφικού αντικτύπου, τις προκλήσεις και τους κινδύνους που συνδέονται με αυτή τη μετάβαση.

Τροπολογία 6

Άρθρο 1 σημείο 10 στοιχείο β)

Κείμενο που προτείνει η Ευρωπαϊκή Επιτροπή Τροπολογία της ΕτΠ 10) το άρθρο 15 τροποποιείται ως εξής: β) οι παράγραφοι 2 έως 5 απαλείφονται· 10) το άρθρο 15 τροποποιείται ως εξής: β) οι παράγραφοι 2 έως 4 απαλείφονται· γ) η παράγραφος 5 αντικαθίσταται από το ακόλουθο κείμενο: Για να διασφαλιστεί ότι κανείς δεν θα μείνει στο περιθώριο και για να καταστεί αυτή η μετάβαση κοινωνικά δίκαιη, η Επιτροπή προτείνει έναν «Μηχανισμό Δίκαιης Μετάβασης» για τον τομέα της αυτοκινητοβιομηχανίας, ο οποίος θα συμπεριλαμβάνει πολυεπίπεδο διάλογο με τους άμεσα ενδιαφερόμενους οργανισμούς τοπικής αυτοδιοίκησης (ΟΤΑ), λαμβάνοντας υπόψη την τοπική επίδραση του παρόντος κανονισμού όσον αφορά τον μετασχηματισμό της αυτοκινητοβιομηχανίας και του εφοδιαστικού της κλάδου και την επίδραση στις περιφερειακές οικονομικές δομές και στο εργατικό δυναμικό της αυτοκινητοβιομηχανίας.

Αιτιολογία

Ενώ ο ισχύων κανονισμός προβλέπει την πιθανή θέσπιση προγράμματος χρηματοδοτικής συνδρομής για τη δίκαιη μετάβαση, η πτυχή αυτή θα πρέπει να διαγραφεί με την παρούσα νομοθετική πρόταση. Η αρχική ιδέα της χρηματοδότησης της δίκαιης μετάβασης μέσω εσόδων από το τίμημα υπέρβασης εκπομπών ενδέχεται να μην επαρκεί για τη διασφάλιση της δίκαιης μετάβασης όλων των αυτοκινητοπαραγωγών περιφερειών και, ενδεχομένως, να μην διασφαλίζει τη συνεχή διαθεσιμότητα χρηματοδοτικών πόρων από τον προϋπολογισμό.

Ακόμη και το ΤΔΜ, με τη διάθεση 17,5 δισεκατ. ευρώ που έχει συμφωνηθεί επί του παρόντος, ενδέχεται να μην επαρκεί από μόνο του για να αντιμετωπιστούν οι προκλήσεις που θέτει η δέσμη μέτρων προσαρμογής στον στόχο του 55 % για τη μείωση των εκπομπών. Ως εκ τούτου, προτείνεται η δημιουργία ενός μηχανισμού συντονισμού για τη δίκαιη μετάβαση του τομέα της αυτοκινητοβιομηχανίας και των αυτοκινητοπαραγωγών περιφερειών, αξιοποιώντας τις δυνατότητες των υφιστάμενων ταμείων.

Η τροπολογία αυτή συνδέεται με τις τροπολογίες 3 και 4.

Πρόταση κανονισμού του Ευρωπαϊκού Κοινοβουλίου και του Συμβουλίου για την ανάπτυξη υποδομών εναλλακτικών καυσίμων και για την κατάργηση της οδηγίας 2014/94/EE του Ευρωπαϊκού Κοινοβουλίου και του Συμβουλίου

COM(2021) 559 final

Τροπολογία 7

Αιτιολογική σκέψη 9

Κείμενο που προτείνει η Ευρωπαϊκή Επιτροπή Τροπολογία της ΕτΠ […] Με τους στόχους που βασίζονται στην απόσταση των υποδομών στο ΔΕΔ-Μ διασφαλίζεται η πλήρης χωροταξική κάλυψη των κεντρικών οδικών δικτύων της Ένωσης με σημεία ηλεκτρικής επαναφόρτισης, και κατ’ επέκταση, η εύκολη και απρόσκοπτη μετακίνηση των ηλεκτρικών οχημάτων εντός της Ένωσης. […] Με τους στόχους που βασίζονται στην απόσταση των υποδομών στο ΔΕΔ-Μ διασφαλίζεται η πλήρης χωροταξική κάλυψη των κεντρικών οδικών δικτύων της Ένωσης με σημεία ηλεκτρικής επαναφόρτισης, και κατ’ επέκταση, η εύκολη και απρόσκοπτη μετακίνηση των ηλεκτρικών οχημάτων εντός της Ένωσης. Όταν, λόγω περιφερειακών παραγόντων, όπως η γεωγραφική θέση ή η πληθυσμιακή πυκνότητα, μια επένδυση σε δημόσια προσβάσιμες υποδομές αποδεικνύεται δυσχερής, θα πρέπει να εξετάζεται η δυνατότητα χρηματοδοτικής στήριξης από την ΕΕ.

Αιτιολογία

Προκειμένου να συμμορφώνεται με τον διαπεριφερειακό χαρακτήρα του δικτύου ΔΕΔ-Μ, καθώς και για να μην παρεμποδίζει την ευρωπαϊκή συνοχή, η προσέγγιση που βασίζεται στην απόσταση θα πρέπει να διατηρηθεί, συνοδευόμενη ωστόσο από την αναγκαία χρηματοδοτική στήριξη από οποιοδήποτε διαθέσιμο ταμείο της ΕΕ, είτε πρόκειται για ιδιωτικά είτε για δημόσια σημεία επαναφόρτισης.

Τροπολογία 8

Αιτιολογική σκέψη 10

Κείμενο που προτείνει η Ευρωπαϊκή Επιτροπή Τροπολογία της ΕτΠ (10) Οι στόχοι που βασίζονται στην αύξηση του εθνικού στόλου θα πρέπει να καταρτίζονται με βάση τον συνολικό αριθμό των ηλεκτρικών οχημάτων που έχουν ταξινομηθεί στο εκάστοτε κράτος μέλος και σύμφωνα με μια κοινή μεθοδολογία, η οποία λαμβάνει υπόψη τις τεχνολογικές εξελίξεις, όπως η αύξηση της ακτίνας οδήγησης των ηλεκτρικών οχημάτων ή η ολοένα και μεγαλύτερη διείσδυση των σημείων ταχείας επαναφόρτισης στην αγορά που μπορούν να επαναφορτίζουν μεγαλύτερο αριθμό οχημάτων από ένα κοινό σημείο επαναφόρτισης. Στη μεθοδολογία πρέπει επίσης να λαμβάνονται υπόψη τα διαφορετικά συστήματα επαναφόρτισης των ηλεκτρικών οχημάτων που κινούνται με συσσωρευτή και των υβριδικών οχημάτων που λειτουργούν με ρευματολήπτη. Μια μεθοδολογία που ορίζει στόχους για την ανάπτυξη υποδομών με βάση την αύξηση του εθνικού στόλου, σε συνδυασμό με στόχους για τη συνολική μέγιστη ισχύ εξόδου των προσβάσιμων στο κοινό υποδομών επαναφόρτισης, πρέπει να αφήνει στα κράτη μέλη περιθώρια ευελιξίας για τις τεχνολογίες επαναφόρτισης που μπορούν να χρησιμοποιούν. (10) Οι στόχοι που βασίζονται στην αύξηση του εθνικού στόλου θα πρέπει να καταρτίζονται με βάση τον συνολικό αριθμό των ηλεκτρικών οχημάτων που έχουν ταξινομηθεί στο εκάστοτε κράτος μέλος , συν ένα περιθώριο περίπου 10 έως 20 % που θα καθοριστεί, και σύμφωνα με μια κοινή μεθοδολογία, η οποία λαμβάνει υπόψη τις τεχνολογικές εξελίξεις, όπως η αύξηση της ακτίνας οδήγησης των ηλεκτρικών οχημάτων ή η ολοένα και μεγαλύτερη διείσδυση των σημείων ταχείας επαναφόρτισης στην αγορά που μπορούν να επαναφορτίζουν μεγαλύτερο αριθμό οχημάτων από ένα κοινό σημείο επαναφόρτισης. Στη μεθοδολογία πρέπει επίσης να λαμβάνονται υπόψη τα διαφορετικά συστήματα επαναφόρτισης των ηλεκτρικών οχημάτων που κινούνται με συσσωρευτή και των υβριδικών οχημάτων που λειτουργούν με ρευματολήπτη. Μια μεθοδολογία που ορίζει στόχους για την ανάπτυξη υποδομών με βάση την αύξηση του εθνικού στόλου, σε συνδυασμό με στόχους για τη συνολική μέγιστη ισχύ εξόδου των προσβάσιμων στο κοινό υποδομών επαναφόρτισης, πρέπει να αφήνει στα κράτη μέλη περιθώρια ευελιξίας για τις τεχνολογίες επαναφόρτισης που μπορούν να χρησιμοποιούν.

Αιτιολογία

Ο συνολικός αριθμός των ηλεκτρικών οχημάτων που έχουν ταξινομηθεί σε ένα κράτος μέλος δεν αποτελεί επαρκές κριτήριο, καθώς δεν συνυπολογίζονται, για παράδειγμα, οχήματα από άλλες χώρες, ιδίως κατά τη διάρκεια των περιόδων διακοπών, αλλά και σε άλλες περιπτώσεις, όπως μεγάλης κλίμακας εκδηλώσεις, εμπορικές εκθέσεις κ.λπ.

Τροπολογία 9

Αιτιολογική σκέψη 34

Κείμενο που προτείνει η Ευρωπαϊκή Επιτροπή Τροπολογία της ΕτΠ (34) Για τους προαναφερθέντες στόχους θα πρέπει να ληφθούν υπόψη τα είδη των σκαφών που εξυπηρετούνται και τα αντίστοιχα επίπεδα κυκλοφορίας τους στους λιμένες. Οι θαλάσσιοι λιμένες, στους οποίους ορισμένες κατηγορίες πλοίων εμφανίζουν χαμηλά επίπεδα κυκλοφορίας, θα πρέπει να εξαιρούνται από τους υποχρεωτικούς στόχους ανάπτυξης υποδομών για τις αντίστοιχες κατηγορίες πλοίων όταν δεν καλύπτονται ελάχιστα επίπεδα κυκλοφορίας, ώστε να μην εγκαθίστανται υποδομές που θα μένουν τελικά αναξιοποίητες. Ομοίως, οι υποχρεωτικοί στόχοι δεν θα πρέπει να ορίζονται με κριτήριο τη μέγιστη ζήτηση, αλλά με κριτήριο τα αρκούντως υψηλά επίπεδα κυκλοφορίας, προκειμένου να μην μένουν αναξιοποίητες οι εγκαταστάσεις και να λαμβάνονται υπόψη τα λειτουργικά χαρακτηριστικά των λιμένων. Οι θαλάσσιες μεταφορές αποτελούν σημαντικό μέσο της συνοχής και της οικονομικής ανάπτυξης των νησιών στην Ένωση. Η δυναμικότητα παραγωγής ενέργειας σε αυτά τα νησιά ενδέχεται να μην ανταποκρίνεται πάντα επαρκώς στη ζήτηση ισχύος που θα καλείται να καλύψει το σύστημα της από ξηράς παροχής ηλεκτρικής ενέργειας. Στις περιπτώσεις αυτές, τα νησιά θα πρέπει να εξαιρούνται από την απαίτηση κάλυψης αυτής της ζήτησης εκτός εάν, και έως ότου, ολοκληρωθεί η ηλεκτρική διασύνδεση με την ηπειρωτική χώρα ή εγκατασταθεί στην περιοχή επαρκής δυναμικότητα ηλεκτροπαραγωγής από καθαρές πηγές ενέργειας. (34) Για τους προαναφερθέντες στόχους θα πρέπει να ληφθούν υπόψη τα είδη των σκαφών που εξυπηρετούνται και τα αντίστοιχα επίπεδα κυκλοφορίας τους στους λιμένες. Οι θαλάσσιοι λιμένες, στους οποίους ορισμένες κατηγορίες πλοίων εμφανίζουν χαμηλά επίπεδα κυκλοφορίας, θα πρέπει να εξαιρούνται από τους υποχρεωτικούς στόχους ανάπτυξης υποδομών για τις αντίστοιχες κατηγορίες πλοίων όταν δεν καλύπτονται ελάχιστα επίπεδα κυκλοφορίας, ώστε να μην εγκαθίστανται υποδομές που θα μένουν τελικά αναξιοποίητες. Ομοίως, οι υποχρεωτικοί στόχοι δεν θα πρέπει να ορίζονται με κριτήριο τη μέγιστη ζήτηση, αλλά με κριτήριο τα αρκούντως υψηλά επίπεδα κυκλοφορίας, προκειμένου να μην μένουν αναξιοποίητες οι εγκαταστάσεις και να λαμβάνονται υπόψη τα λειτουργικά χαρακτηριστικά των λιμένων. Οι θαλάσσιες μεταφορές αποτελούν σημαντικό μέσο της συνοχής και της οικονομικής ανάπτυξης των νησιών και των εξόχως απόκεντρων περιοχών στην Ένωση. Η δυναμικότητα παραγωγής ενέργειας σε αυτά τα νησιά και τις εξόχως απόκεντρες περιοχές ενδέχεται να μην ανταποκρίνεται πάντα επαρκώς στη ζήτηση ισχύος που θα καλείται να καλύψει το σύστημα της από ξηράς παροχής ηλεκτρικής ενέργειας. Στις περιπτώσεις αυτές, τα νησιά και οι εξόχως απόκεντρες περιοχές θα πρέπει να εξαιρούνται από την απαίτηση κάλυψης αυτής της ζήτησης εκτός εάν, και έως ότου, ολοκληρωθεί η ηλεκτρική διασύνδεση με την ηπειρωτική χώρα ή τις γειτονικές χώρες ή εγκατασταθεί στην περιοχή επαρκής δυναμικότητα ηλεκτροπαραγωγής από καθαρές πηγές ενέργειας.

Αιτιολογία

Αυτονόητη.

Τροπολογία 10

Αιτιολογική σκέψη 37

Κείμενο που προτείνει η Ευρωπαϊκή Επιτροπή Τροπολογία της ΕτΠ […] Τα κράτη μέλη θα πρέπει να αναθεωρήσουν τα ισχύοντα εθνικά πλαίσια πολιτικής προκειμένου να περιγράψουν με σαφήνεια με ποιον τρόπο θα ανταποκριθούν στην ακόμα μεγαλύτερη ανάγκη για προσβάσιμες στο κοινό υποδομές επαναφόρτισης και ανεφοδιασμού, όπως αυτή αποτυπώνεται στους υποχρεωτικούς στόχους. Τα αναθεωρημένα πλαίσια θα πρέπει να καλύπτουν εξίσου όλους τους τρόπους μεταφοράς, μεταξύ άλλων και αυτούς για τους οποίους δεν έχουν οριστεί υποχρεωτικοί στόχοι για την ανάπτυξη υποδομών. […] Τα κράτη μέλη θα πρέπει να αναθεωρήσουν τα ισχύοντα εθνικά πλαίσια πολιτικής προκειμένου να περιγράψουν με σαφήνεια με ποιον τρόπο θα ανταποκριθούν στην ακόμα μεγαλύτερη ανάγκη για προσβάσιμες στο κοινό υποδομές επαναφόρτισης και ανεφοδιασμού, όπως αυτή αποτυπώνεται στους υποχρεωτικούς στόχους. Η αναθεώρηση θα πρέπει να στηριχθεί σε εδαφική ανάλυση, στην οποία θα προσδιορίζονται οι διαφορετικές ανάγκες των διαφόρων υποεθνικών φορέων, και θα πρέπει να λαμβάνει υπόψη την τοπική και την περιφερειακή εμπειρογνωσία και τις στρατηγικές για την ανάπτυξη υποδομών ανεφοδιασμού που έχουν ήδη δρομολογηθεί από τις τοπικές και τις περιφερειακές αρχές. Τα αναθεωρημένα πλαίσια θα πρέπει να καλύπτουν εξίσου όλους τους τρόπους μεταφοράς, μεταξύ άλλων και αυτούς για τους οποίους δεν έχουν οριστεί υποχρεωτικοί στόχοι για την ανάπτυξη υποδομών.

Αιτιολογία

Ο καθορισμός των εθνικών πλαισίων πολιτικής για την ανάπτυξη εναλλακτικών καυσίμων πρέπει να βασίζεται σε μια γνήσια προσέγγιση πολυεπίπεδης διακυβέρνησης, προκειμένου να λαμβάνονται πλήρως υπόψη τα συμφέροντα των περιφερειακών και των τοπικών αρχών και οι στρατηγικές τους για την ανάπτυξη υποδομών εναλλακτικών καυσίμων που υπάρχουν ήδη σε διάφορα «σχέδια βιώσιμης αστικής κινητικότητας» (ΣΒΑΚ) ή σε άλλες περιφερειακές στρατηγικές για την κινητικότητα.

Τροπολογία 11

Αιτιολογική σκέψη 39

Κείμενο που προτείνει η Ευρωπαϊκή Επιτροπή Τροπολογία της ΕτΠ (39) Η χάραξη και εφαρμογή των αναθεωρημένων εθνικών πλαισίων πολιτικής των κρατών μελών θα πρέπει να διευκολυνθεί από την Επιτροπή μέσω της ανταλλαγής πληροφοριών και βέλτιστων πρακτικών μεταξύ των κρατών μελών. (39) Η χάραξη και εφαρμογή των αναθεωρημένων εθνικών πλαισίων πολιτικής των κρατών μελών θα πρέπει να διευκολυνθεί από την Επιτροπή μέσω της ανταλλαγής πληροφοριών και βέλτιστων πρακτικών μεταξύ των κρατών μελών και των περιφερειακών και τοπικών αρχών .

Αιτιολογία

Ένα πλαίσιο πολυεπίπεδης διακυβέρνησης πρέπει να ενσωματωθεί στην πρόταση για την ανάπτυξη υποδομών εναλλακτικών καυσίμων. Αυτό το πλαίσιο θα μπορούσε να συντονίζει την ανάπτυξη στα κράτη μέλη και να καλύπτει πιθανές ελλείψεις.

Τροπολογία 12

Αιτιολογική σκέψη 42

Κείμενο που προτείνει η Ευρωπαϊκή Επιτροπή Τροπολογία της ΕτΠ […] Τα κράτη μέλη θα πρέπει να θεσπίσουν και να διατηρήσουν κατάλληλα νομικά μέσα προκειμένου να υποστηρίξουν την ανάπτυξη υποδομών φόρτισης και ανεφοδιασμού, μεταξύ άλλων και για τους δεσμευμένους στόλους, δίνοντας έμφαση στα καθαρά λεωφορεία μηδενικών εκπομπών σε τοπικό επίπεδο. […] Τα κράτη μέλη θα πρέπει να θεσπίσουν και να διατηρήσουν κατάλληλα νομικά μέσα προκειμένου να υποστηρίξουν την ανάπτυξη υποδομών φόρτισης και ανεφοδιασμού, μεταξύ άλλων και για τους δεσμευμένους στόλους, δίνοντας έμφαση στα καθαρά λεωφορεία μηδενικών εκπομπών σε τοπικό επίπεδο , αλλά και στις δυνατότητες ταχείας φόρτισης, καθώς και νυχτερινής φόρτισης, οι οποίες θα είναι διαθέσιμες σε όλες τις επιχειρήσεις δημόσιων συγκοινωνιών .

Αιτιολογία

Οι δημόσιες επιβατικές συγκοινωνίες χρειάζεται να διαθέτουν δυνατότητες ανεφοδιασμού για τον στόλο τους, τόσο νυχτερινής όσο και ταχείας φόρτισης για τα δρομολόγια μεγάλων αποστάσεων. Αυτές οι δυνατότητες θα πρέπει να είναι προσβάσιμες στο κοινό. Απαιτούνται μοχλοί πολιτικής και κίνητρα για την εξασφάλιση αυτών των δημόσια προσβάσιμων υποδομών.

Τροπολογία 13

Πρόταση για νέα αιτιολογική σκέψη μετά την αιτιολογική σκέψη 45

Κείμενο που προτείνει η Ευρωπαϊκή Επιτροπή Τροπολογία της ΕτΠ (45α) Οι οδηγίες λειτουργίας των σημείων επαναφόρτισης θα πρέπει να είναι όσον το δυνατόν πιο ομοιόμορφες για τους καταναλωτές, οι διαδικασίες θα πρέπει να τυποποιηθούν και η χρήση των σημείων επαναφόρτισης θα πρέπει να γίνεται διαισθητικά και εύκολα με τη βοήθεια εικονιδίων. Οι οδηγίες θα πρέπει να διατίθενται σε περισσότερες γλώσσες. Πρέπει να διασφαλίζεται η συμβατότητα με τα λειτουργικά συστήματα των ευρέως χρησιμοποιούμενων ηλεκτρονικών συσκευών (π.χ. έξυπνα τηλέφωνα, ταμπλέτες).

Αιτιολογία

Προκειμένου η χρήση των σημείων επαναφόρτισης να καταστεί όσο το δυνατόν ευκολότερη και ταχύτερη για τους καταναλωτές, η διαδικασία θα πρέπει να είναι απλή και, κατά περίπτωση, τυποποιημένη, λαμβάνοντας υπόψη π.χ. τους χρήστες που δεν γνωρίζουν την τοπική γλώσσα.

Τροπολογία 14

Αιτιολογική σκέψη 47

Κείμενο που προτείνει η Ευρωπαϊκή Επιτροπή Τροπολογία της ΕτΠ (47) Είναι πολύ σημαντικό όλοι οι παράγοντες του οικοσυστήματος της ηλεκτροκίνησης να μπορούν να επικοινωνούν εύκολα με ψηφιακά μέσα ώστε να παρέχουν τις καλύτερες δυνατές ποιοτικές υπηρεσίες στον τελικό χρήστη. Επομένως, οι σχετικοί παράγοντες της αλυσίδας αξίας πρέπει να διαθέτουν μοναδικούς κωδικούς ταυτοποίησης. Για τον σκοπό αυτό, τα κράτη μέλη θα πρέπει να ιδρύσουν οργανισμό καταχώρισης κωδικών ταυτοποίησης (ΟΚΚΤ) για την έκδοση και τη διαχείριση μοναδικών κωδικών ταυτοποίησης ώστε να ταυτοποιούν, τουλάχιστον, τους διαχειριστές των σημείων επαναφόρτισης και τους παρόχους των υπηρεσιών κινητικότητας. Ο ΟΚΚΤ θα πρέπει να συλλέγει πληροφορίες για τους κωδικούς ταυτοποίησης της ηλεκτροκίνησης που χρησιμοποιούνται ήδη στο οικείο κράτος μέλος· να εκδίδει νέους κωδικούς ηλεκτροκίνησης, όταν είναι αναγκαίο, για τους διαχειριστές των σημείων επαναφόρτισης και τους παρόχους των υπηρεσιών κινητικότητας, ακολουθώντας τη μέθοδο μορφοποίησης για τους κωδικούς ταυτοποίησης της ηλεκτροκίνησης που έχει εγκριθεί από κοινού σε επίπεδο Ένωσης· να επιτρέπει την ανταλλαγή, αλλά και την εξακρίβωση της μοναδικότητας των εν λόγω κωδικών ηλεκτροκίνησης βασιζόμενο στο κοινό αποθετήριο καταχώρισης κωδικών ταυτοποίησης που ενδέχεται να συσταθεί μελλοντικά. Η Επιτροπή θα πρέπει να εκδώσει τεχνικές οδηγίες για τη σύσταση αυτού του οργανισμού με βάση την υποστηρικτική δράση προγράμματος «Συλλογή δεδομένων σχετικά με τα σημεία επαναφόρτισης/ανεφοδιασμού με εναλλακτικά καύσιμα και τους μοναδικούς κωδικούς ταυτοποίησης για τους παράγοντες της ηλεκτροκίνησης». (47) Είναι πολύ σημαντικό όλοι οι παράγοντες του οικοσυστήματος της ηλεκτροκίνησης να μπορούν να επικοινωνούν εύκολα με ψηφιακά μέσα ώστε να παρέχουν τις καλύτερες δυνατές ποιοτικές υπηρεσίες στον τελικό χρήστη. Επομένως, οι σχετικοί παράγοντες της αλυσίδας αξίας πρέπει να διαθέτουν μοναδικούς κωδικούς ταυτοποίησης. Το φάσμα των παραγόντων θα πρέπει να είναι όσο το δυνατόν ευρύτερο, συμπεριλαμβανομένων ιδίως των παραγωγών και των διανομέων ενέργειας. Για τον σκοπό αυτό, τα κράτη μέλη θα πρέπει να ιδρύσουν οργανισμό καταχώρισης κωδικών ταυτοποίησης (ΟΚΚΤ) για την έκδοση και τη διαχείριση μοναδικών κωδικών ταυτοποίησης ώστε να ταυτοποιούν, τουλάχιστον, τους διαχειριστές των σημείων επαναφόρτισης και τους παρόχους των υπηρεσιών κινητικότητας. Ο ΟΚΚΤ θα πρέπει να συλλέγει πληροφορίες για τους κωδικούς ταυτοποίησης της ηλεκτροκίνησης που χρησιμοποιούνται ήδη στο οικείο κράτος μέλος· να εκδίδει νέους κωδικούς ηλεκτροκίνησης, όταν είναι αναγκαίο, για τους διαχειριστές των σημείων επαναφόρτισης και τους παρόχους των υπηρεσιών κινητικότητας, ακολουθώντας τη μέθοδο μορφοποίησης για τους κωδικούς ταυτοποίησης της ηλεκτροκίνησης που έχει εγκριθεί από κοινού σε επίπεδο Ένωσης· να επιτρέπει την ανταλλαγή, αλλά και την εξακρίβωση της μοναδικότητας των εν λόγω κωδικών ηλεκτροκίνησης βασιζόμενο στο κοινό αποθετήριο καταχώρισης κωδικών ταυτοποίησης που ενδέχεται να συσταθεί μελλοντικά. Η Επιτροπή θα πρέπει να εκδώσει τεχνικές οδηγίες για τη σύσταση αυτού του οργανισμού με βάση την υποστηρικτική δράση προγράμματος «Συλλογή δεδομένων σχετικά με τα σημεία επαναφόρτισης/ανεφοδιασμού με εναλλακτικά καύσιμα και τους μοναδικούς κωδικούς ταυτοποίησης για τους παράγοντες της ηλεκτροκίνησης». Πρωταρχικός στόχος θα πρέπει να είναι η διατομεακή συνεργασία προκειμένου να μεγιστοποιηθούν οι συνέργειες.

Αιτιολογία

Θα πρέπει να διασφαλιστεί ότι όλοι οι συμμετέχοντες παράγοντες συνεργάζονται και αντιλαμβάνονται την αντίστοιχη συμβολή τους στο σύνολο της υπηρεσίας που παρέχεται στους πελάτες και στη λειτουργία των σημείων επαναφόρτισης.

Τροπολογία 15

Αιτιολογική σκέψη 54

Κείμενο που προτείνει η Ευρωπαϊκή Επιτροπή Τροπολογία της ΕτΠ […] Ως εκ τούτου, η Επιτροπή θα πρέπει να αναθεωρήσει τον παρόντα κανονισμό έως το τέλος του 2026, εστιάζοντας κυρίως στους στόχους για τα σημεία ηλεκτρικής επαναφόρτισης των βαρέων επαγγελματικών οχημάτων, καθώς και στους στόχους για τις υποδομές εναλλακτικών καυσίμων των σκαφών και των αεροσκαφών μηδενικών εκπομπών στις πλωτές μεταφορές και στην αεροπορία. […] Η Επιτροπή θα πρέπει να αξιολογήσει τον αντίκτυπο του παρόντος κανονισμού το αργότερο δύο έτη μετά την έναρξη ισχύος του, βάσει ειδικά καθορισμένων στόχων, λαμβάνοντας υπόψη τον πλήρη κύκλο ζωής των εκπομπών των οχημάτων για κάθε τεχνολογία και τον αντίκτυπό της στις εκπομπές CO2 από τις οδικές μεταφορές, καθώς και τον αντίκτυπο κάθε τεχνολογίας στον καταναλωτή (συνολικό κόστος κυριότητας). Η Επιτροπή θα πρέπει επίσης να αναθεωρήσει τον παρόντα κανονισμό έως το τέλος του 2026, εστιάζοντας κυρίως στους στόχους για τα σημεία ηλεκτρικής επαναφόρτισης των βαρέων επαγγελματικών οχημάτων, καθώς και στους στόχους για τις υποδομές εναλλακτικών καυσίμων των σκαφών και των αεροσκαφών μηδενικών εκπομπών στις πλωτές μεταφορές και στην αεροπορία.

Αιτιολογία

Η αξιολόγηση του κανονισμού θα πρέπει να βασιστεί σε συγκεκριμένα κριτήρια και, ως εκ τούτου, θα πρέπει να γίνει αναφορά στους ειδικούς στόχους που έχουν καθοριστεί.

Τροπολογία 16

Άρθρο 1 παράγραφος 3

Κείμενο που προτείνει η Ευρωπαϊκή Επιτροπή Τροπολογία της ΕτΠ 3. Ο παρών κανονισμός εγκαθιδρύει μηχανισμό υποβολής εκθέσεων με σκοπό την ενθάρρυνση της συνεργασίας και διασφαλίζει την επαρκή παρακολούθηση της προόδου. Ο μηχανισμός περιλαμβάνει μια δομημένη, διαφανή, επαναλαμβανόμενη διαδικασία ανταλλαγής στοιχείων μεταξύ της Επιτροπής και των κρατών μελών με σκοπό την ολοκλήρωση των εθνικών πλαισίων πολιτικής, τη συνακόλουθη εφαρμογή τους και την πραγματοποίηση αντίστοιχων ενεργειών από την Επιτροπή. 3. Ο παρών κανονισμός εγκαθιδρύει μηχανισμό υποβολής εκθέσεων με σκοπό την ενθάρρυνση της συνεργασίας και διασφαλίζει την επαρκή παρακολούθηση της προόδου. Ο μηχανισμός περιλαμβάνει μια δομημένη, διαφανή, επαναλαμβανόμενη διαδικασία πολυεπίπεδης διακυβέρνησης για την ανταλλαγή στοιχείων μεταξύ της Επιτροπής και των κρατών μελών με σκοπό την ολοκλήρωση των εθνικών πλαισίων πολιτικής, λαμβάνοντας υπόψη τις τοπικές και περιφερειακές στρατηγικές ανάπτυξης υποδομών εναλλακτικών καυσίμων που έχουν ήδη δρομολογηθεί από τις τοπικές και τις περιφερειακές αρχές, καθώς και τη συνακόλουθη εφαρμογή τους και την πραγματοποίηση αντίστοιχων ενεργειών από την Επιτροπή.

Αιτιολογία

Ο καθορισμός των εθνικών πλαισίων πολιτικής για την ανάπτυξη εναλλακτικών καυσίμων πρέπει να βασίζεται σε μια γνήσια προσέγγιση πολυεπίπεδης διακυβέρνησης, προκειμένου να λαμβάνονται πλήρως υπόψη τα συμφέροντα των περιφερειακών και των τοπικών αρχών και οι στρατηγικές τους για την ανάπτυξη υποδομών εναλλακτικών καυσίμων που υπάρχουν ήδη σε διάφορα «σχέδια βιώσιμης αστικής κινητικότητας» (ΣΒΑΚ) ή σε άλλες περιφερειακές στρατηγικές για την κινητικότητα.

Τροπολογία 17

Άρθρο 3

Κείμενο που προτείνει η Ευρωπαϊκή Επιτροπή Τροπολογία της ΕτΠ 1. Τα κράτη μέλη μεριμνούν για: 1. Τα κράτη μέλη μεριμνούν για: — την εγκατάσταση προσβάσιμων στο κοινό σταθμών επαναφόρτισης για ελαφρά επαγγελματικά οχήματα ανάλογα με τον ρυθμό διείσδυσης των ελαφρών επαγγελματικών ηλεκτρικών οχημάτων στην αγορά· — την εγκατάσταση προσβάσιμων στο κοινό σταθμών επαναφόρτισης για ελαφρά επαγγελματικά οχήματα ανάλογα με τον ρυθμό διείσδυσης των ελαφρών επαγγελματικών ηλεκτρικών οχημάτων στην αγορά· — την εγκατάσταση, στην επικράτειά τους, προσβάσιμων στο κοινό σταθμών επαναφόρτισης για ελαφρά επαγγελματικά οχήματα, οι οποίοι παρέχουν επαρκή ισχύ εξόδου για τα εν λόγω οχήματα. — την εγκατάσταση, στην επικράτειά τους, με εδαφικά ισορροπημένο τρόπο, προσβάσιμων στο κοινό σταθμών επαναφόρτισης για ελαφρά επαγγελματικά οχήματα, οι οποίοι παρέχουν επαρκή ισχύ εξόδου για τα εν λόγω οχήματα. Για τον σκοπό αυτό, τα κράτη μέλη διασφαλίζουν ότι στο τέλος του κάθε έτους, και αρχίζοντας από το έτος που αναφέρεται στο άρθρο 24, εκπληρώνονται σωρευτικά οι ακόλουθοι στόχοι για την ισχύ εξόδου: Για τον σκοπό αυτό, τα κράτη μέλη διασφαλίζουν ότι στο τέλος του κάθε έτους, και αρχίζοντας από το έτος που αναφέρεται στο άρθρο 24, εκπληρώνονται σωρευτικά οι ακόλουθοι στόχοι για την ισχύ εξόδου: α) για κάθε ελαφρύ επαγγελματικό ηλεκτρικό όχημα με συσσωρευτή που ταξινομείται στην επικράτειά τους, παρέχεται μέσω προσβάσιμων στο κοινό σταθμών επαναφόρτισης συνολική ισχύς εξόδου τουλάχιστον 1 kW· και α) για κάθε ελαφρύ επαγγελματικό ηλεκτρικό όχημα με συσσωρευτή που ταξινομείται στην επικράτειά τους, παρέχεται μέσω προσβάσιμων στο κοινό σταθμών επαναφόρτισης συνολική ισχύς εξόδου τουλάχιστον 1 kW· και β) για κάθε ελαφρύ επαγγελματικό υβριδικό όχημα με ρευματολήπτη που ταξινομείται στην επικράτειά τους, παρέχεται μέσω προσβάσιμων στο κοινό σταθμών επαναφόρτισης συνολική ισχύς εξόδου τουλάχιστον 0,66 kW. β) για κάθε ελαφρύ επαγγελματικό υβριδικό όχημα με ρευματολήπτη που ταξινομείται στην επικράτειά τους, παρέχεται μέσω προσβάσιμων στο κοινό σταθμών επαναφόρτισης συνολική ισχύς εξόδου τουλάχιστον 0,66 kW. 2. […] 2. […] 3. Τα γειτονικά κράτη μέλη μεριμνούν για τη μη υπέρβαση των ανώτατων ορίων απόστασης που αναφέρονται στα σημεία α) και β) στα διασυνοριακά τμήματα του κεντρικού δικτύου ΔΕΔ-Μ και του εκτεταμένου δικτύου ΔΕΔ-Μ. 3. Επιπροσθέτως, κατά την εγκατάσταση και προώθηση υποδομών φόρτισης κατά την έννοια της παραγράφου2, τα κράτη μέλη λαμβάνουν υπόψη τους στόχους του άρθρου 174 της ΣΛΕΕ και διασφαλίζουν τη διαθεσιμότητα σε λιγότερο πυκνοκατοικημένες περιοχές. 4. Τα γειτονικά κράτη μέλη μεριμνούν για τη μη υπέρβαση των ανώτατων ορίων απόστασης που αναφέρονται στα σημεία α) και β) στα διασυνοριακά τμήματα του κεντρικού δικτύου ΔΕΔ-Μ και του εκτεταμένου δικτύου ΔΕΔ-Μ.

Αιτιολογία

Για την προώθηση εναλλακτικών συστημάτων κίνησης, οι απαραίτητες υποδομές φόρτισης πρέπει επίσης να είναι διαθέσιμες εκτός των δικτύων ΔΕΔ-Μ σε περιοχές όπου ο αριθμός των χρηστών είναι χαμηλότερος λόγω χαμηλότερης πληθυσμιακής πυκνότητας και όπου η ιδιωτική εγκατάσταση είναι λιγότερο επικερδής.

Τροπολογία 18

Άρθρο 3 παράγραφος 2

Κείμενο που προτείνει η Ευρωπαϊκή Επιτροπή Τροπολογία της ΕτΠ 2. Τα κράτη μέλη μεριμνούν για την ελάχιστη χωροταξική κάλυψη του οδικού δικτύου της επικράτειάς τους με προσβάσιμα στο κοινό σημεία επαναφόρτισης για ελαφρά επαγγελματικά οχήματα. Για το σκοπό αυτό, τα κράτη μέλη μεριμνούν για: 2. Τα κράτη μέλη μεριμνούν για την ελάχιστη χωροταξική κάλυψη του οδικού δικτύου της επικράτειάς τους με προσβάσιμα στο κοινό σημεία επαναφόρτισης για ελαφρά επαγγελματικά οχήματα. Για το σκοπό αυτό, τα κράτη μέλη μεριμνούν για: α) την εγκατάσταση κατά μήκος του κεντρικού δικτύου ΔΕΔ-Μ, σε κάθε κατεύθυνση κυκλοφορίας και ανά 60 km κατ’ ανώτατο όριο, προσβάσιμων στο κοινό χώρων σταθμών επαναφόρτισης για ελαφρά επαγγελματικά οχήματα, οι οποίοι πληρούν τις ακόλουθες απαιτήσεις: α) την εγκατάσταση κατά μήκος του κεντρικού δικτύου ΔΕΔ-Μ, σε κάθε κατεύθυνση κυκλοφορίας και ανά 60 km κατ’ ανώτατο όριο, προσβάσιμων στο κοινό χώρων σταθμών επαναφόρτισης για ελαφρά επαγγελματικά οχήματα, οι οποίοι πληρούν τις ακόλουθες απαιτήσεις: i) έως τις 31 Δεκεμβρίου 2025, κάθε χώρος σταθμών επαναφόρτισης προσφέρει ισχύ εξόδου τουλάχιστον 300 kW και περιλαμβάνει τουλάχιστον έναν σταθμό επαναφόρτισης με μεμονωμένη ισχύ εξόδου τουλάχιστον 150 kW· i) έως τις 31 Δεκεμβρίου 2025, κάθε χώρος σταθμών επαναφόρτισης προσφέρει ισχύ εξόδου τουλάχιστον 500 kW και περιλαμβάνει τουλάχιστον έναν σταθμό επαναφόρτισης με μεμονωμένη ισχύ εξόδου τουλάχιστον 250 kW· ii) έως τις 31 Δεκεμβρίου 2030, κάθε χώρος σταθμών επαναφόρτισης προσφέρει ισχύ εξόδου τουλάχιστον 600 kW και περιλαμβάνει τουλάχιστον δύο σταθμούς επαναφόρτισης με μεμονωμένη ισχύ εξόδου τουλάχιστον 150 kW· ii) έως τις 31 Δεκεμβρίου 2030, κάθε χώρος σταθμών επαναφόρτισης προσφέρει ισχύ εξόδου τουλάχιστον 900 kW και περιλαμβάνει τουλάχιστον δύο σταθμούς επαναφόρτισης με μεμονωμένη ισχύ εξόδου τουλάχιστον 250 kW· β) την εγκατάσταση κατά μήκος του εκτεταμένου δικτύου ΔΕΔ-Μ, σε κάθε κατεύθυνση κυκλοφορίας και ανά 60 km κατ’ ανώτατο όριο, προσβάσιμων στο κοινό χώρων σταθμών επαναφόρτισης για ελαφρά επαγγελματικά οχήματα, οι οποίοι πληρούν τις ακόλουθες απαιτήσεις: β) την εγκατάσταση κατά μήκος του εκτεταμένου δικτύου ΔΕΔ-Μ, σε κάθε κατεύθυνση κυκλοφορίας και ανά 60 km κατ’ ανώτατο όριο, προσβάσιμων στο κοινό χώρων σταθμών επαναφόρτισης για ελαφρά επαγγελματικά οχήματα, οι οποίοι πληρούν τις ακόλουθες απαιτήσεις: i) έως τις 31 Δεκεμβρίου 2030, κάθε χώρος σταθμών επαναφόρτισης προσφέρει ισχύ εξόδου τουλάχιστον 300 kW και περιλαμβάνει τουλάχιστον έναν σταθμό επαναφόρτισης με μεμονωμένη ισχύ εξόδου τουλάχιστον 150 kW· i) έως τις 31 Δεκεμβρίου 2030, κάθε χώρος σταθμών επαναφόρτισης προσφέρει ισχύ εξόδου τουλάχιστον 500 kW και περιλαμβάνει τουλάχιστον έναν σταθμό επαναφόρτισης με μεμονωμένη ισχύ εξόδου τουλάχιστον 250 kW· ii) έως τις 31 Δεκεμβρίου 2035, κάθε χώρος σταθμών επαναφόρτισης προσφέρει ισχύ εξόδου τουλάχιστον 600 kW και περιλαμβάνει τουλάχιστον δύο σταθμούς επαναφόρτισης με μεμονωμένη ισχύ εξόδου τουλάχιστον 150 kW. ii) έως τις 31 Δεκεμβρίου 2035, κάθε χώρος σταθμών επαναφόρτισης προσφέρει ισχύ εξόδου τουλάχιστον 900 kW και περιλαμβάνει τουλάχιστον δύο σταθμούς επαναφόρτισης με μεμονωμένη ισχύ εξόδου τουλάχιστον 250 kW. γ) σε δεόντως αιτιολογημένες περιπτώσεις στις οποίες τα ειδικά χαρακτηριστικά ορισμένων περιφερειών (όπως η γεωγραφική θέση, η δύσκολη μορφολογία του εδάφους ή η πληθυσμιακή πυκνότητα) και όπου είναι δύσκολο να αιτιολογηθεί μια απαίτηση που βασίζεται στην απόσταση από την κοινωνικοοικονομική άποψη κόστους-οφέλους, μπορεί να εγκατασταθεί χαμηλότερη ισχύς εξόδου, ωστόσο κάθε χώρος σταθμών επαναφόρτισης θα πρέπει να προσφέρει ισχύ εξόδου τουλάχιστον 300 kW και να περιλαμβάνει τουλάχιστον έναν σταθμό επαναφόρτισης με μεμονωμένη ισχύ εξόδου τουλάχιστον 150 kW. Τα κράτη μέλη κοινοποιούν στην Ευρωπαϊκή Επιτροπή τις εν λόγω εξαιρέσεις.

Αιτιολογία

Πρόσφατη μελέτη του Ευρωπαϊκού Κοινοβουλίου (1) κατέληξε στο συμπέρασμα ότι η προτεινόμενη ισχύς φόρτισης για τα σημεία φόρτισης στο ΔΕΔ-Μ και στους αστικούς κόμβους είναι πολύ χαμηλή. Αυτό θα μπορούσε να παρεμποδίσει την καθιέρωση των ηλεκτρικών οχημάτων.

Όσον αφορά τις εξαιρέσεις, αυτές είναι αναγκαίες δεδομένου ότι μια προσέγγιση που βασίζεται αποκλειστικά στην απόσταση από την τοποθεσία των υποδομών φόρτισης δεν συνάδει με τις τοπικές και περιφερειακές ανάγκες για υποδομές ανεφοδιασμού. Με τον καθορισμό των ίδιων στόχων που βασίζονται στην απόσταση των υποδομών και των ίδιων στόχων όσον αφορά τις υποδομές φόρτισης για ολόκληρη την Ένωση δεν λαμβάνονται υπόψη οι περιφερειακές διαφορές (πληθυσμιακή πυκνότητα, γεωγραφική θέση).

Τροπολογία 19

Άρθρο 4 παράγραφος 1

Κείμενο που προτείνει η Ευρωπαϊκή Επιτροπή Τροπολογία της ΕτΠ […] […] δ) την εγκατάσταση, έως τις 31 Δεκεμβρίου 2025 σε κάθε αστικό κόμβο, προσβάσιμων στο κοινό σημείων επαναφόρτισης για βαρέα επαγγελματικά οχήματα που παρέχουν αθροιστικά ισχύ εξόδου τουλάχιστον 600 kW, η οποία παρέχεται από σταθμούς επαναφόρτισης με μεμονωμένη ισχύ εξόδου τουλάχιστον 150 kW· δ) την εγκατάσταση, έως τις 31 Δεκεμβρίου 2025 σε κάθε αστικό κόμβο, προσβάσιμων στο κοινό σημείων επαναφόρτισης για βαρέα επαγγελματικά οχήματα που παρέχουν αθροιστικά ισχύ εξόδου τουλάχιστον 900 kW, η οποία παρέχεται από σταθμούς επαναφόρτισης με μεμονωμένη ισχύ εξόδου τουλάχιστον 300 kW· ε) την εγκατάσταση, έως τις 31 Δεκεμβρίου 2030 σε κάθε αστικό κόμβο, προσβάσιμων στο κοινό σημείων επαναφόρτισης για βαρέα επαγγελματικά οχήματα που παρέχουν αθροιστικά ισχύ εξόδου τουλάχιστον 1 200 kW, η οποία παρέχεται από σταθμούς επαναφόρτισης με μεμονωμένη ισχύ εξόδου τουλάχιστον 150 kW· ε) την εγκατάσταση, έως τις 31 Δεκεμβρίου 2030 σε κάθε αστικό κόμβο, προσβάσιμων στο κοινό σημείων επαναφόρτισης για βαρέα επαγγελματικά οχήματα που παρέχουν αθροιστικά ισχύ εξόδου τουλάχιστον 2 000 kW, η οποία παρέχεται από σταθμούς επαναφόρτισης με μεμονωμένη ισχύ εξόδου τουλάχιστον 300 kW· στ) σε δεόντως αιτιολογημένες περιπτώσεις στις οποίες τα ειδικά χαρακτηριστικά ορισμένων περιφερειών (όπως η γεωγραφική θέση, η δύσκολη μορφολογία του εδάφους ή η πληθυσμιακή πυκνότητα) και όπου είναι δύσκολο να αιτιολογηθεί μια απαίτηση που βασίζεται στην απόσταση από την κοινωνικοοικονομική άποψη κόστους-οφέλους, μπορεί να εγκατασταθεί χαμηλότερη ισχύς εξόδου, ωστόσο κάθε χώρος σταθμών επαναφόρτισης θα πρέπει να προσφέρει ισχύ εξόδου τουλάχιστον 600 kW και να περιλαμβάνει τουλάχιστον έναν σταθμό επαναφόρτισης με μεμονωμένη ισχύ εξόδου τουλάχιστον 150 kW. Τα κράτη μέλη κοινοποιούν στην Ευρωπαϊκή Επιτροπή τις εν λόγω εξαιρέσεις.

Αιτιολογία

Ίδια με την αιτιολογία της τροπολογίας 18.

Τροπολογία 20

Άρθρο 6 παράγραφος 1

Κείμενο που προτείνει η Ευρωπαϊκή Επιτροπή Τροπολογία της ΕτΠ 1. Τα κράτη μέλη μεριμνούν για την εγκατάσταση, στην επικράτειά τους, ελάχιστου αριθμού προσβάσιμων στο κοινό σταθμών ανεφοδιασμού με υδρογόνο μέχρι τις 31 Δεκεμβρίου 2030 . 1. Τα κράτη μέλη μεριμνούν για την εγκατάσταση, στην επικράτειά τους, ελάχιστου αριθμού προσβάσιμων στο κοινό σταθμών ανεφοδιασμού με υδρογόνο μέχρι τις 31 Δεκεμβρίου 2027 . Για τον σκοπό αυτό, τα κράτη μέλη μεριμνούν για την εγκατάσταση, έως τις 31 Δεκεμβρίου 2030 , προσβάσιμων στο κοινό σταθμών ανεφοδιασμού με υδρογόνο, με ελάχιστη δυναμικότητα 2 τόνων ανά ημέρα, οι οποίοι είναι εξοπλισμένοι με διανεμητή πίεσης τουλάχιστον 700 bar και απέχουν μεταξύ τους έως 150 km κατά μήκος του κεντρικού δικτύου ΔΕΔ-Μ και του εκτεταμένου δικτύου ΔΕΔ-Μ. […] Για τον σκοπό αυτό, τα κράτη μέλη μεριμνούν για την εγκατάσταση, έως τις 31 Δεκεμβρίου 2027 , προσβάσιμων στο κοινό σταθμών ανεφοδιασμού με υδρογόνο, με ελάχιστη δυναμικότητα 4 τόνων ανά ημέρα, οι οποίοι είναι εξοπλισμένοι με διανεμητή πίεσης τουλάχιστον 700 bar και απέχουν μεταξύ τους έως 150 km κατά μήκος του κεντρικού δικτύου ΔΕΔ-Μ και του εκτεταμένου δικτύου ΔΕΔ-Μ. […]

Αιτιολογία

Σε πολλά κράτη μέλη και περιφέρειες υλοποιούνται ήδη έργα υδρογόνου που προορίζονται για τα φορτηγά. Αυτά χρειάζονται επειγόντως σταθερότητα προγραμματισμού. Ως εκ τούτου, θα πρέπει να προβλεφθούν ταχύτερες προθεσμίες και υψηλότερες επιδόσεις.

Τροπολογία 21

Άρθρο 13 παράγραφος 3

Κείμενο που προτείνει η Ευρωπαϊκή Επιτροπή Τροπολογία της ΕτΠ 3. Τα κράτη μέλη διασφαλίζουν ότι τα εθνικά πλαίσια πολιτικής λαμβάνουν υπόψη , κατά περίπτωση, τα συμφέροντα των περιφερειακών και των τοπικών αρχών, αν μάλιστα πρόκειται για υποδομές επαναφόρτισης και ανεφοδιασμού που εξυπηρετούν δημόσια μέσα μεταφοράς, καθώς και τα συμφέροντα των άμεσα ενδιαφερομένων. 3. Τα κράτη μέλη διασφαλίζουν ότι τα εθνικά πλαίσια πολιτικής λαμβάνουν υπόψη τα συμφέροντα των περιφερειακών και των τοπικών αρχών, αν μάλιστα πρόκειται για υποδομές επαναφόρτισης και ανεφοδιασμού που εξυπηρετούν δημόσια μέσα μεταφοράς, καθώς και τα συμφέροντα των άμεσα ενδιαφερομένων. Τα εθνικά πλαίσια πολιτικής θα συμπεριλαμβάνουν μηχανισμό διαβούλευσης σε υποεθνικό επίπεδο για την ενσωμάτωση μόνιμου τοπικού σημείου υποβολής παρατηρήσεων στις αντίστοιχες στρατηγικές των κρατών μελών για την ανάπτυξη υποδομών εναλλακτικών καυσίμων. Οι υποδομές εναλλακτικών καυσίμων πρέπει να είναι διαθέσιμες σε όλες τις περιφέρειες. Ως εκ τούτου, θα πρέπει να συμπεριληφθούν στόχοι ανάπτυξης για περιφερειακές (NUTS 2) υποδομές εναλλακτικών καυσίμων για να διασφαλιστεί η συνοχή της ΕΕ.

Αιτιολογία

Ενώ οι αιτιολογικές σκέψεις 16 και 38 επισημαίνουν την ανάγκη να συμπεριληφθεί μια πολυεπίπεδη προσέγγιση στα εθνικά πλαίσια πολιτικής (ΕΠΠ), αυτό δεν προσδιορίζεται πιο λεπτομερώς στο αντίστοιχο άρθρο, το οποίο θα αποτελούσε μια χαμένη ευκαιρία για την ενσωμάτωση ενός μηχανισμού διαβούλευσης για τις τοπικές και περιφερειακές αρχές στα ΕΠΠ. Αυτός ο μηχανισμός θα επέτρεπε την πολύτιμη υποβολή παρατηρήσεων σε περιφερειακό επίπεδο επί των αντίστοιχων στρατηγικών των κρατών μελών για την ανάπτυξη υποδομών εναλλακτικών καυσίμων και θα αύξανε τη συνολική συνεκτικότητά της.

Τροπολογία 22

Άρθρο 13 παράγραφος 4

Κείμενο που προτείνει η Ευρωπαϊκή Επιτροπή Τροπολογία της ΕτΠ 4. Εφόσον απαιτείται, τα κράτη μέλη συνεργάζονται, μέσω διαβουλεύσεων ή κοινών πλαισίων πολιτικής, ώστε να διασφαλίζουν ότι τα μέτρα που απαιτούνται για την επίτευξη των στόχων του παρόντος κανονισμού είναι συνεκτικά και συντονισμένα. […] 4. Τα κράτη μέλη συνεργάζονται, μέσω διαβουλεύσεων ή κοινών πλαισίων πολιτικής, ώστε να διασφαλίζουν ότι τα μέτρα που απαιτούνται για την επίτευξη των στόχων του παρόντος κανονισμού είναι συνεκτικά και συντονισμένα με το υποεθνικό επίπεδο , καθώς και ότι τηρούνται οι αρχές της επικουρικότητας και της πολυεπίπεδης διακυβέρνησης . […]

Αιτιολογία

Ίδια με την αιτιολογία της τροπολογίας 21.

II. ΣΥΣΤΑΣΕΙΣ ΠΟΛΙΤΙΚΗΣ

Η ΕΥΡΩΠΑΪΚΗ ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

Δίκαιη μετάβαση

1. υπογραμμίζει ότι πρέπει να διεξαχθεί έρευνα και χαρτογράφηση του αντικτύπου και των τάσεων στο πεδίο της απασχόλησης που συνεπάγεται η μετάβαση προς μια κλιματικά ουδέτερη αυτοκινητοβιομηχανία. Ως εκ τούτου, η Επιτροπή θα πρέπει να αξιολογήσει τον τοπικό αντίκτυπο του παρόντος κανονισμού στον τομέα της αυτοκινητοβιομηχανίας, στο εργατικό της δυναμικό και στις ενδιαφερόμενες περιφέρειες·

2. τονίζει ότι ο μετασχηματισμός της ευρωπαϊκής αυτοκινητοβιομηχανίας προς οχήματα μηδενικών εκπομπών αποτελεί την πιο ολοκληρωμένη διαρθρωτική αλλαγή στον κλάδο μέχρι σήμερα, με πολλές επιπτώσεις στους εργαζομένους, τους προμηθευτές και τους ομίλους αυτοκινητοβιομηχανιών στην Ευρώπη. Ενόψει αυτού του σημαντικού μετασχηματισμού ενός από τους βασικούς ευρωπαϊκούς τομείς, η ΕτΠ καλεί την Ευρωπαϊκή Επιτροπή να ξεκινήσει έναν σφαιρικό και μακροπρόθεσμο στρατηγικό διάλογο σχετικά με τον μετασχηματισμό της αυτοκινητοβιομηχανίας στην ΕΕ με όλους τους ενδιαφερόμενους φορείς (κατασκευαστές πρωτότυπου εξοπλισμού [ΚΠΕ], προμηθευτές, συνδικαλιστικές οργανώσεις, πανεπιστήμια, περιβαλλοντικές ενώσεις, ΜΚΟ, κοινωνία των πολιτών, περιφέρειες και πόλεις κ.λπ.) με σκοπό να πλαισιωθούν πολιτικά οι διαρθρωτικές αλλαγές του κλάδου και να αναλυθούν και να υποστηριχθούν οι ανάγκες του. Υποστηρίζει τις υφιστάμενες μορφές συνεργασίας σε επίπεδο ΕΕ, με τη συμμετοχή των περιφερειακών και των τοπικών αρχών, όπως η Συμμαχία δεξιοτήτων στην αυτοκινητοβιομηχανία (Automotive Skills Alliance), η οποία εστιάζεται στην επανειδίκευση και στην αναβάθμιση των δεξιοτήτων των εργαζομένων στον τομέα της αυτοκινητοβιομηχανίας, την ανάπτυξη της δυνατότητας συλλογής πληροφοριών και την προώθηση του διαλόγου μεταξύ όλων των σχετικών εταίρων και των ενδιαφερόμενων μερών του συγκεκριμένου τομέα·

3. υποστηρίζει την εκπόνηση ειδικών σχεδίων για την επανειδίκευση και την αναβάθμιση των δεξιοτήτων, την επιμόρφωση και την ανακατανομή των εργαζομένων στον κλάδο της αυτοκινητοβιομηχανίας, ιδίως στις περιφέρειες που επηρεάζονται περισσότερο από τη μετάβαση·

4. υποστηρίζει τη διάθεση δημόσιων πόρων σε ένα πρόγραμμα δίκαιης μετάβασης για το οικοσύστημα της αυτοκινητοβιομηχανίας κατά το πρότυπο της σημερινής πλατφόρμας δίκαιης μετάβασης. Η χρηματοδότηση των περιφερειακών σχεδίων μέσω του Μηχανισμού Δίκαιης Μετάβασης εξυπηρετεί σήμερα εκατομμύρια εργαζομένους σε βιομηχανικές περιοχές υψηλής έντασης άνθρακα, όπως ο κλάδος εξόρυξης άνθρακα, συμπεριλαμβανομένου ενός ειδικού Ταμείου Δίκαιης Μετάβασης·

5. καλεί την Επιτροπή να θεσπίσει έναν «Ευρωπαϊκό μηχανισμό για μια δίκαιη μετάβαση της αυτοκινητοβιομηχανίας και των αυτοκινητοπαραγωγών περιφερειών», ο οποίος θα πρέπει να αξιοποιεί τα ευρωπαϊκά κονδύλια και να αντεπεξέρχεται στις προκλήσεις στις περιφέρειες που επηρεάζονται περισσότερο από τον μετασχηματισμό και, ταυτοχρόνως, απευθύνεται σε όλες τις ΜΜΕ της εφοδιαστικής αλυσίδας, έτσι ώστε αυτές να προσαρμοστούν στις αλλαγές στην αξιακή αλυσίδα της αυτοκινητοβιομηχανίας·

6. αυτός ο Μηχανισμός Δίκαιης Μετάβασης θα πρέπει να βασίζεται στις ακόλουθες αρχές: α) επάρκεια πόρων· β) υποστήριξη της πολιτικής και ανταλλαγή βέλτιστων πρακτικών· γ) σχεδιασμός της μετάβασης και κοινωνικός διάλογος.

Τα κονδύλια που διατίθενται στο πλαίσιο του μηχανισμού πρέπει να στοχεύουν άμεσα στο θιγόμενο εργατικό δυναμικό και να κατανέμονται με διαφάνεια μέσω των περιφερειών και των δήμων σε στενή συνεργασία με τις δημόσιες αρχές που είναι αρμόδιες για τις δράσεις επιμόρφωσης και διά βίου μάθησης. Δεν θα πρέπει να αποτελούν διάσωση για τις επιχειρήσεις της αυτοκινητοβιομηχανίας, αλλά δημόσια επένδυση στην αναβάθμιση των δεξιοτήτων, τη διαφοροποίηση και την κατάρτιση του εργατικού δυναμικού·

7. ενστερνίζεται την πρωτοβουλία της «Συμμαχίας των περιφερειών για δίκαιη και ισότιμη μετάβαση της ευρωπαϊκής βιομηχανίας αυτοκινητοβιομηχανίας και του εφοδιαστικού της κλάδου». Αυτές οι περιφέρειες που διαθέτουν ισχυρή αυτοκινητοβιομηχανία επιθυμούν να μεριμνήσουν ενεργά έτσι ώστε καμία περιφέρεια να μην μείνει στο περιθώριο και το νέο βιώσιμο σύστημα μετακινήσεων με εναλλακτικά καύσιμα να είναι —οικονομικά και όχι μόνο— προσιτό για όλους τους πολίτες σε όλες τις περιφέρειες. Η ΕτΠ υποστηρίζει πλήρως το αίτημα της Συμμαχίας για την εγκαθίδρυση ενός μηχανισμού δίκαιης μετάβασης για όσες περιφέρειες εξαρτώνται από την αυτοκινητοβιομηχανία, με σκοπό τη διαχείριση των αλλαγών στον τομέα·

8. υπογραμμίζει ότι οι επενδύσεις στην επαγγελματική εκπαίδευση και την κατάρτιση υψηλής τεχνολογίας που απαιτούνται για τις νέες δεξιότητες στην ηλεκτρική κινητικότητα θα πρέπει να είναι διαθέσιμες για το τοπικό και το περιφερειακό επίπεδο·

9. υποστηρίζει τη διατήρηση των νέων δραστηριοτήτων στο πεδίο της εναλλακτικής κινητικότητας μιας συγκεκριμένης επιχείρησης της αυτοκινητοβιομηχανίας στην ίδια περιοχή, με προτεραιότητα στις υφιστάμενες μονάδες·

Υποδομές εναλλακτικών καυσίμων

10. θεωρεί ότι η ανάπτυξη υποδομών φόρτισης και ανεφοδιασμού για εναλλακτικά συστήματα κίνησης, σε συνδυασμό με τα νέα πρότυπα επιδόσεων για τις εκπομπές CO 2 και ιδίως την αύξηση της ηλεκτροκίνησης, αποτελεί βασική προϋπόθεση για την επίτευξη των κλιματικών στόχων σε ευρωπαϊκό, εθνικό και περιφερειακό επίπεδο. Οι υποχρεώσεις της ΕΕ όσον αφορά τις απαιτήσεις υποδομών επαναφόρτισης και ανεφοδιασμού δεν επαρκούν μέχρι στιγμής για τον σκοπό αυτό·

11. επικροτεί το γεγονός ότι, με τη μετατροπή της οδηγίας για την ανάπτυξη υποδομών εναλλακτικών καυσίμων (AFID) σε κανονισμό (AFIR), η Επιτροπή προτείνει για πρώτη φορά υποχρεωτικές σε επίπεδο ΕΕ, ενιαίες και, κυρίως, διατροπικές ελάχιστες απαιτήσεις για τις εν λόγω υποδομές στα κράτη μέλη·

12. υποστηρίζει την πλήρη απαλλαγή του τομέα των οδικών μεταφορών από τις ανθρακούχες εκπομπές έως το 2050·

13. υπογραμμίζει ότι, καταρχήν, απαιτείται διαφάνεια από πλευράς των κατασκευαστών όσον αφορά τα διαφορετικά είδη συστημάτων πρόωσης και τις διάφορες τεχνικές λύσεις, προκειμένου να επιτευχθεί ο στόχος της ταξινόμησης μόνο οχημάτων μηδενικών εκπομπών στην ΕΕ από το 2035 και μετά·

14. σύμφωνα με την αρχή της τεχνολογικής ουδετερότητας, η Επιτροπή πρέπει να διασφαλίσει τον τεχνολογικό ανταγωνισμό, καθώς και εναλλακτικές λύσεις για τις αγροτικές και απομακρυσμένες περιοχές, όπως τα προηγμένα βιοκαύσιμα (βλέπε τα κριτήρια αειφορίας για τα βιοκαύσιμα στο παράρτημα IX της οδηγίας για τις ανανεώσιμες πηγές ενέργειας)·

15. ζητεί την αξιολόγηση της έντασης εκπομπών των βιοκαυσίμων ( 2 ) . Αυτή η αξιολόγηση πρέπει να συνυπολογίζει τον συνολικό κύκλο ζωής του βιοκαυσίμου καθώς και τον αντίκτυπό του στην αλλαγή της χρήσης της γης, τους έμμεσους παράγοντες για την αλλαγή της χρήσης της γης, τη βιοποικιλότητα και την ασφάλεια των τροφίμων·

16. θα πρέπει να δοθεί ιδιαίτερη προσοχή στις ακόλουθες πτυχές: — δημόσια σημεία φόρτισης σε αστικές περιοχές όπου ολοένα και περισσότερα ηλεκτρικά οχήματα δεν θα έχουν πρόσβαση σε ιδιωτική στάθμευση — δημόσια σημεία φόρτισης σε απομακρυσμένες και σε αγροτικές περιοχές·

17. ζητεί να αναπτυχθεί η χρήση τεχνολογίας υδρογόνου στις μεταφορές, η οποία επί του παρόντος διέρχεται μια δυναμική φάση, και να τεθούν σε εφαρμογή οι προϋποθέσεις για ένα επαρκώς ολοκληρωμένο δίκτυο σημείων ανεφοδιασμού με υδρογόνο, μόλις υπάρξουν οι απαραίτητες τεχνολογικές λύσεις και γίνει γνωστή η ζήτηση. Τα έτη 2027 και 2035 προσφέρονται να αποτελέσουν μια φυσική χρονική αναφορά για έναν χάρτη πορείας που θα καθοδηγεί την έγκριση των μέτρων. Τα μέτρα αυτά περιλαμβάνουν επίσης την προετοιμασία των αναγκαίων νομικών πράξεων και σχετικών αποφάσεων. Ωστόσο, όταν τα ιδιαίτερα χαρακτηριστικά της εκάστοτε περιοχής (όπως η γεωγραφική θέση ή η πληθυσμιακή πυκνότητα) καθιστούν δύσκολη την αιτιολόγηση των απαιτήσεων που καθορίζονται υπό το πρίσμα των συνολικών οικονομικών οφελών, θα πρέπει να είναι δυνατή η χορήγηση εξαιρέσεων σε δεόντως αιτιολογημένες περιπτώσεις·

18. υπογραμμίζει την ανάγκη για ειδικές υποδομές για τα βαρέα επαγγελματικά οχήματα, ειδικά για τις δημόσιες συγκοινωνίες·

19. η εύκολη πρόσβαση σε δυνατότητες έξυπνης και ταχείας φόρτισης, καθώς και σε πληροφορίες σχετικά με τη διαθεσιμότητα των σταθμών φόρτισης, τις λύσεις πληρωμής, τα τιμολόγια χρέωσης (διαφάνεια των τιμών) κ.λπ. είναι ουσιαστικής σημασίας·

20. ζητεί να δοθεί προτεραιότητα σε μέτρα για τη στροφή των εμπορευματικών μεταφορών προς τις σιδηροδρομικές μεταφορές κατά τη στάθμιση των επενδύσεων σε εναλλακτικά συστήματα πρόωσης στις οδικές μεταφορές·

Γενικές παρατηρήσεις

21. εκφράζει την ικανοποίησή της για την πρόθεση να ληφθούν υπόψη τα πρότυπα εκπομπών των οχημάτων προκειμένου να επιτευχθεί ο στόχος της ουδετερότητας ως προς τις ανθρακούχες εκπομπές. Τα αυτοκίνητα και τα ημιφορτηγά αντιπροσωπεύουν, σε απόλυτους αριθμούς, το μεγαλύτερο μερίδιο των εκπομπών CO 2 στις μεταφορές και οι μέσες εκπομπές από τα αυτοκίνητα εσωτερικής καύσης αυξάνονται·

22. υπογραμμίζει το πρόβλημα των αγορών μεταχειρισμένων ρυπογόνων αυτοκινήτων στα κράτη μέλη της Ανατολικής και Κεντρικής Ευρώπης, εξαιτίας των οποίων μετατοπίζονται τα προβλήματα της τοξικής ρύπανσης και της «διαρροής άνθρακα» σε λιγότερο αναπτυγμένες περιφέρειες. Αυτό εμποδίζει τη συνοχή της ΕΕ και αντιβαίνει στη θεμελιώδη αξία ότι όλοι οι πολίτες της ΕΕ έχουν ισότιμο δικαίωμα σε καθαρό αέρα. Συνεπώς, η Επιτροπή θα πρέπει να θέσει όρια στη ροή των παλαιών ρυπογόνων οχημάτων κατά τρόπο που να εξασφαλίζει την προστασία του περιβάλλοντος και της δημόσιας υγείας και να ευθυγραμμίζεται με την ενιαία αγορά·

23. προτείνει να σχεδιαστεί ένα νέο πρότυπο Euro 7/VII κατά τρόπο ώστε να είναι προσαρμοσμένο στις υφιστάμενες τεχνικές δυνατότητες μείωσης της ρύπανσης. Κατ’ αρχήν, οι απαιτήσεις του προτύπου Euro 7/VII δεν θα πρέπει να υπονομεύουν το αναπόφευκτο υψηλό κόστος καινοτομίας του τομέα για την ανάπτυξη νέων συστημάτων πρόωσης προκειμένου να επιτευχθούν οι κλιματικοί στόχοι·

24. δεδομένου του δυνητικού αντικτύπου του παρόντος κανονισμού στις τοπικές και τις περιφερειακές αρχές, η ΕτΠ υπογραμμίζει ότι είναι σημαντικό να ενημερώνεται από τους συννομοθέτες σχετικά με όλες τις αλλαγές επί της αρχικής πρότασης σε κάθε στάδιο της νομοθετικής διαδικασίας, συμπεριλαμβανομένων των τριμερών διαπραγματεύσεων, σύμφωνα με την αρχή της καλόπιστης συνεργασίας, επιτρέποντας κατ’ αυτόν τον τρόπο στην ΕτΠ να ασκήσει δεόντως τα προνόμιά της δυνάμει της Συνθήκης (άρθρο 91 της ΣΛΕΕ)·

25. εκτιμά ότι αμφότερες οι προτάσεις κανονισμού είναι συμβατές με τις αρχές της αναλογικότητας και της επικουρικότητας. Η προστιθέμενη αξία της δράσης της ΕΕ στον τομέα αυτόν, καθώς και οι εύστοχες νομικές βάσεις που επέλεξε η Επιτροπή, είναι σαφείς και συνεπείς. Εκφράζει, ωστόσο, τη λύπη της για το γεγονός ότι, σε αντίθεση με άλλες προτάσεις που υποβλήθηκαν στο πλαίσιο της δέσμης μέτρων προσαρμογής στον στόχο του 55 %, η πρόταση κανονισμού για την ανάπτυξη υποδομών εναλλακτικών καυσίμων [COM(2021) 559] δεν συνοδευόταν από πίνακα εκτίμησης της επικουρικότητας. Σημειώνει δε ότι δύο εθνικά κοινοβούλια εξέδωσαν αιτιολογημένη γνώμη με θέμα τη μη συμμόρφωση με την αρχή της επικουρικότητας εντός της προθεσμίας υποβολής, η οποία είχε οριστεί για τις 8 Νοεμβρίου 2021.

Βρυξέλλες, 26 Ιανουαρίου 2022. Ο Πρόεδρος της Ευρωπαϊκής Επιτροπής των Περιφερειών Απόστολος ΤΖΙΤΖΙΚΩΣΤΑΣ

(1) Research for TRAN Committee — Alternative fuel infrastructures for heavy-duty vehicles | Think Tank | Ευρωπαϊκό Κοινοβούλιο (europa.eu)

(2) The land use change impact of biofuels consumed in the EU Quantification of area and greenhouse gas impacts [Ο αντίκτυπος των βιοκαυσίμων που καταναλώνονται στην ΕΕ στην αλλαγή της χρήσης γης — Ποσοτικός υπολογισμός των εκτάσεων και των αερίων του θερμοκηπίου] https://ec.europa.eu/energy/sites/ener/files/documents/Final%20Report_GLOBIOM_publication.pdf.